5.  ทรัพย์สินที่ใช้ในการประกอบธุรกิจ

  (5.1) สินทรัพย์ถาวรของบริษัทฯและบริษัทย่อย

1.  ทรัพย์สินหลักที่ใช้ในการประกอบธุรกิจของบริษัทฯ มีดังนี้

+-------------------+------------+---------------+-------------------+
| รายการ            | มูลค        | ลักษณะกรรมสิทธิ  | หล                |
|                   | ่าตามบัญชีสุทธิ |               | ักประกันและภาระผูกพัน |
| (ณ วันที่ 31 ธันวาคม  | (บาท)      |               |                   |
| 2546)             |            |               |                   |
+-------------------+------------+---------------+-------------------+
| 1.  ที่ดิน           | 1,820,000  | เป็นของบริษัทฯ   | ไม่มี               |
|     (สาขาสุพรรณบุรี) |            |               |                   |
+-------------------+------------+---------------+-------------------+
| 2.  อาคาร         | 1,687,371  | เป็นของบริษัทฯ   | ไม่มี               |
|     (สาขาสุพรรณบุรี) |            |               |                   |
+-------------------+------------+---------------+-------------------+
| 3.                | 52,569,888 | เป็นของบริษัทฯ   | ไม่มี               |
| เครื่องตกแต่งสำนักงาน |            |               |                   |
+-------------------+------------+---------------+-------------------+
| 4.  อุปกรณ์สำนักงาน  | 58,217,352 | เป็นของบริษัทฯ   | ไม่มี               |
+-------------------+------------+---------------+-------------------+
| 5.  ยานพาหนะ      | 21,985,381 | เป็นของบริษัทฯ   | ไม่มี               |
+-------------------+------------+---------------+-------------------+
| 6.  ย             | 714,655    | ลิสซิ่ง          | เป็นห              |
| านพาหนะตามสัญญาเช่า |            |               | ลักประกันตามสัญญาเช่า |
+-------------------+------------+---------------+-------------------+
| 7.  งานระหว่างทำ   | 922,838    | เป็นของบริษัทฯ   | ไม่มี               |
+-------------------+------------+---------------+-------------------+
|                   | 1          |               |                   |
|                   | 37,917,485 |               |                   |
+-------------------+------------+---------------+-------------------+

2.  ทรัพย์สินหลักที่ใช้ในการประกอบธุรกิจของบริษัทย่อย มีดังนี้

+-------------------+------------+---------------+-------------------+
| รายการ            | มูลค        | ลักษณะกรรมสิทธิ  | หล                |
|                   | ่าตามบัญชีสุทธิ |               | ักประกันและภาระผูกพัน |
|                   | (บาท)      |               |                   |
+-------------------+------------+---------------+-------------------+
| 1                 | 6,135,765  | เป็นของบริษัทฯ   | ไม่มี               |
| .  ส่วนปรับปรุงอาคาร |            |               |                   |
+-------------------+------------+---------------+-------------------+
| 2.                | 1,309,799  | เป็นของบริษัทฯ   | ไม่มี               |
| เครื่องตกแต่งสำนักงาน |            |               |                   |
+-------------------+------------+---------------+-------------------+
| 3.  อุปกรณ์สำนักงาน  | 5,671,641  | เป็นของบริษัทฯ   | ไม่มี               |
+-------------------+------------+---------------+-------------------+
| 4.  ยานพาหนะ      | 4,234,718  | เป็นของบริษัทฯ   | ไม่มี               |
+-------------------+------------+---------------+-------------------+
|                   | 17,351,923 |               |                   |
+-------------------+------------+---------------+-------------------+

(5.2) พื้นที่เช่า

บริษัทฯได้เช่าพื้นที่เพื่อเป็นที่ประกอบธุรกิจของสำนักงานใหญ่และสำนักงานสาขา ดังนี้

+--------------------+---------------------------+--------------------+
| สถานที่ประกอบธุรกิจ    | ผู้ให้เช่า                    | ระยะเวล            |
|                    |                           | าเช่าที่เหลือโดยประมาณ |
|                    |                           |                    |
|                    |                           | (นับจาก 31 ธันวาคม   |
|                    |                           | 2546)              |
+--------------------+---------------------------+--------------------+
| 1. สำนักงานใหญ่      | บริษัท ยูไนเต็ด เซ็นเตอร์ จำกัด  | 2 ปี 1 เดือน         |
+--------------------+---------------------------+--------------------+
| 2. สาขาเชียงใหม่     | บริษัท พรพิงค์พาวิเลียน จำกัด    | 1 ปี 1 เดือน         |
+--------------------+---------------------------+--------------------+
| 3. สาขานครราชสีมา   | บริษัท เค.อาร์. ชอปปิ้งเซ็นเตอร์ | 2 ปี 11 เดือน        |
|                    | จำกัด                      |                    |
+--------------------+---------------------------+--------------------+
| 4. สาขาสมุทรสาคร    | บริษัท เอ. ที. แอสเซส จำกัด   | 6 เดือน             |
+--------------------+---------------------------+--------------------+
| 5. สาขานครสวรรค์    | บุคคล                      | 1 ปี 8 เดือน         |
+--------------------+---------------------------+--------------------+
| 6. สาขาปิ่นเกล้า      | บริษัท เซ็นทรัลพัฒนา จำกัด      | 9 เดือน             |
+--------------------+---------------------------+--------------------+
| 7. สาขานครปฐม      | บุคคล                      | 1 ปี 6 เดือน         |
+--------------------+---------------------------+--------------------+
| 8. สาขาเชียงราย     | บุคคล                      | 1 ปี 8 เดือน         |
+--------------------+---------------------------+--------------------+
| 9. สาขาเพชรบุรี      | บุคคล                      | 8 เดือน             |
+--------------------+---------------------------+--------------------+
| 10. สาขาสุรวงศ์      | บริษัท แอ็ลไลแอนซ์ จำกัด       | 1 ปี                |
+--------------------+---------------------------+--------------------+
| 11. สาขาเยาวราช    | บริษัท เยาววงศ์ จำกัด         | 11 เดือน            |
+--------------------+---------------------------+--------------------+
| 12. สาขาหาดใหญ่     | บริษัท ลีการ์เด้นโฮเต็ล จำกัด    | 1 ปี                |
+--------------------+---------------------------+--------------------+
| 13. สาขาอุดรธานี     | หจก. อุดรโฟนเทค จำกัด       | 3 เดือน             |
+--------------------+---------------------------+--------------------+
| 14. สาขาสีลม        | บริษัท สีลม อาคารและบริการ    | 1 ปี 9 เดือน         |
|                    | จำกัด                      |                    |
+--------------------+---------------------------+--------------------+
| 15. สาขารัชดา       | บริษัท ชัชวาลร่วมทุน จำกัด      | 9 เดือน             |
+--------------------+---------------------------+--------------------+
| 16. สาขารัชดาภิเษก   | บริษัท ไทยฮั้วยางพารา จำกัด    | 11 เดือน            |
+--------------------+---------------------------+--------------------+
| 17. สาขาแจ้งวัฒนะ    | บริษัท ทรัพย์สิน ณ นคร จำกัด    | 8 เดือน             |
+--------------------+---------------------------+--------------------+

(5.3) เงินให้กู้ยืมเพื่อซื้อหลักทรัพย์ในระบบเครดิตบาลานซ์

ณ วันที่ 31 ธันวาคม 2546 บริษัทฯ มีเงินให้กู้ยืมเพื่อการซื้อหลักทรัพย์ในระบบเครดิตบาลานซ์
จำนวน 579 ล้านบาท
โดยมีรายละเอียดการประกอบธุรกิจจากเงินให้กู้ยืมเพื่อซื้อหลักทรัพย์ในระบบเครดิตบาลานซ์ ดังนี้

  (ก) นโยบายในการให้กู้ยืมเพื่อซื้อหลักทรัพย์ ระบบเครดิตบาลานซ์

การให้กู้ยืมเพื่อซื้อหลักทรัพย์ระบบเครดิตบาลานซ์เป็นระบบการให้กู้ยืมเงินเพื่อซื้อขายหลักทรัพย์ที่พิจารณาสถานะของลูกค้าในลักษณะเป็น Portfolio ที่ไม่คำนึงถึงต้นทุนของแต่ละหลักทรัพย์ โดยลูกค้าผู้มีความประสงค์จะซื้อหลักทรัพย์ระบบเครดิตบาลานซ์ต้องวางเงินสดหรือหลักทรัพย์ที่บริษัทฯพิจารณาอนุญาตไว้กับบริษัทฯก่อนการซื้อหลักทรัพย์ครั้งแรกในจำนวนไม่ต่ำกว่าอัตรามาร์จิ้นเริ่มต้น (Initial Margin Rate) ที่บริษัทฯกำหนด และหลักทรัพย์ที่ลูกค้าจะซื้อนั้นต้องเป็นหลักทรัพย์ที่บริษัทฯพิจารณาอนุญาตให้ลูกค้าซื้อได้เท่านั้น (Marginable Securities) ทั้งนี้ บริษัทฯจะปรับมูลค่าหลักทรัพย์ด้วยราคาปิด (Mark to Market) ทุกวัน ซึ่งจะมีผลทำให้อำนาจซื้อของลูกค้าแปรผันตามมูลค่าตลาดของหลักทรัพย์ที่วางไว้เป็นประกันด้วย บริษัทฯมีนโยบายเกี่ยวกับการให้กู้ยืมเพื่อซื้อหลักทรัพย์โดยสรุป ดังนี้ 

1.  บริษัทฯกำหนดอำนาจในการซื้อขายหลักทรัพย์คำนวณจากทรัพย์สินส่วนเกินในบัญชี (Excess
    Equity)

2.  บริษัทฯไม่อนุญาตให้ลูกค้าซื้อหลักทรัพย์เกินกว่าอำนาจซื้อ ณ ขณะใดขณะหนึ่ง

3.  บริษัทฯไม่อนุญาตให้ให้ลูกค้าทำรายการขายหลักทรัพย์ โดยที่ลูกค้าไม่มีหลักทรัพย์อยู่ในบัญชี

4.  ในกรณีที่มีประกาศเปลี่ยนแปลงหลักทรัพย์ที่อนุญาตให้ซื้อขายในบัญชีระบบเครดิตบาลานซ์และลูกค้าได้ซื้อหลักทรัพย์นั้นในบัญชีแล้ว
    บริษัทฯ จะดำเนินการโอนหลักทรัพย์ดังกล่าวออกจากบัญชีระบบเครดิตบาลานซ์
    และเมื่อภายหลังโอนหลักทรัพย์ดังกล่าวแล้ว
    ทรัพย์สินของลูกค้าจะลดลงจนทำให้ลูกค้าต้องวางหลักประกันเพิ่ม
    ลูกค้ามีหน้าที่จะต้องนำเงินสดหรือหลักประกันอื่นที่บริษัทฯ
    กำหนดฝากเข้าบัญชีเพื่อเป็นหลักประกันเพิ่มเติมตามเกณฑ์การเรียกหลักประกันเพิ่มและบังคับชำระหนี้

บริษัทฯ จะประกาศหลักทรัพย์ที่อนุญาตให้ซื้อขายในบัญชีระบบเครดิตบาลานซ์
โดยจะแจ้งให้ลูกค้าทราบเมื่อมีการเปลี่ยนแปลงเป็นคราว ๆ ไป

(2) นโยบายการระงับรับรู้รายได้

ดอกเบี้ยถือเป็นรายได้ตามระยะเวลาของเงินให้กู้ยืมโดยคำนวณจากยอดเงินต้นที่คงค้าง
บริษัทฯหยุดรับรู้รายได้ตามเกณฑ์สิทธิสำหรับเงินให้กู้ยืมที่เข้าเงื่อนไขตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ตามหนังสือที่
กธ.33/2543 ลงวันที่ 25 สิงหาคม 2543 ซึ่งแก้ไขเพิ่มเติมตามหนังสือที่ กธ.5/2544 ลงวันที่ 15
กุมภาพันธ์ 2544 และปัจจัยอื่นประกอบ

(3) นโยบายการรับหลักประกัน / ค้ำประกัน

นโยบายของบริษัทฯเกี่ยวกับการกำหนดประเภทของทรัพย์สินที่ลูกค้าสามารถนำมาวางเพื่อกำหนดอำนาจซื้อ
หรือวางเพิ่มเติมเพื่อเป็นประกันการชำระหนี้ในบัญชีเงินให้กู้ยืมเพื่อซื้อหลักทรัพย์ระบบเครดิตบาลานซ์
คือ

1.  เงินสด

2.  หลักทรัพย์ที่บริษัทฯ อนุญาตให้ซื้อขายในบัญชีระบบเครดิตบาลานซ์ได้

(4) นโยบายในการควบคุมดูแลและติดตามหนี้

ในกรณีที่เกิดหนี้สูญจากการให้กู้ยืมดังกล่าว บริษัทฯมีนโยบายในการควบคุมดูแลและติดตามหนี้ ดังนี้

1.  ฝ่ายปฏิบัติการจะแจ้งให้ฝ่ายกฎหมายและเร่งรัดหนี้สินรับทราบเกี่ยวกับลูกหนี้ที่ไม่ชำระเงินค่าซื้อหลักทรัพย์หลังจากพ้นวันครบกำหนดวันชำระเงินแล้ว
    5 วันทำการ (T+9)

2.  หลังจากฝ่ายกฎหมายและเร่งรัดหนี้สินได้รับเรื่องดังกล่าว จะรวบรวมเอกสารของลูกค้า
    พร้อมทั้งสอบถามข้อมูลรายละเอียดจากเจ้าหน้าที่การตลาด

3.  ฝ่ายกฎหมายและเร่งรัดหนี้สินดำเนินการเจรจาให้ลูกค้าชำระหนี้กับบริษัทฯ โดย

    1.  ในกรณีที่ลูกค้าชำระหนี้
        ฝ่ายกฎหมายและเร่งรัดหนี้สินจะดำเนินการจัดเตรียมบันทึกข้อตกลงรับสภาพหนี้ให้ลูกค้าลงนาม

    2.  ในกรณีที่ฝ่ายกฎหมายและเร่งรัดหนี้สินไม่สามารถตกลงกับลูกค้าได้
        ฝ่ายกฎหมายก็จะออกหนังสือทวงถามหนี้

4.  ในกรณีที่ออกหนังสือทวงถามแล้ว ลูกค้ายังไม่ชำระหนี้ให้บริษัทฯ
    ฝ่ายกฎหมายและเร่งรัดหนี้สินก็จะดำเนินคดีกับลูกหนี้ต่อไป

(5) นโยบายการตั้งสำรองค่าเผื่อหนี้สงสัยจะสูญ

บริษัทฯ
ตั้งค่าเผื่อหนี้สงสัยจะสูญโดยการประเมินฐานะลูกหนี้แต่ละรายและพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
โดยถือพื้นฐานการจัดชั้นหนี้และการตั้งสำรองตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
ตามหนังสือที่ กธ. 33/2543 ลงวันที่ 25 สิงหาคม 2543 ซึ่งแก้ไขเพิ่มเติมตามหนังสือที่ กธ.
5/2544 ลงวันที่ 15 กุมภาพันธ์ 2544 และปัจจัยอื่นประกอบ

(5.4) เงินลงทุนในตราสารหนี้และตราสารทุน

บริษัทฯมีเงินลงทุนสุทธิในตราสารหนี้และตราสารทุนลดลงจาก 4,648 ล้านบาท ในปี 2545 เป็น 1,158 ล้านบาท ในปี 2546 ทั้งนี้ เนื่องจากในระหว่างไตรมาสที่หนึ่งของปี 2546 KGI Securities (Thailand) International Holdings Limited (HOLDCO) ซึ่งเป็นบริษัทย่อยที่บริษัทฯถือหุ้นร้อยละ 100 ได้จำหน่ายเงินลงทุนชั่วคราวในหุ้นกู้แปลงสภาพมีหลักประกันและหุ้นกู้มีหลักประกัน ประมาณ 3,080 ล้านบาท (จำนวน 35 ล้านเหรียญสหรัฐฯและ 1,575 ล้านบาท ตามลำดับ) ที่ออกโดยบริษัทที่เกี่ยวข้องกัน KGI International Holdings Limited (KGII) ให้กับ KG Investments Holdings Limited (KGIH) 

 (ก) นโยบายการลงทุนในหลักทรัพย์ของบริษัทฯ 

บริษัทฯ จะมีการทบทวนนโยบายการลงทุนในหลักทรัพย์เป็นประจำ
โดยหน่วยงานที่เกี่ยวข้องจะนำเสนอนโยบายการลงทุนต่อคณะกรรมการดูแลการลงทุนในหลักทรัพย์เพื่อการลงทุน
เพื่อพิจารณาและอนุมัติ ซึ่งนโยบายจะประกอบด้วยรายละเอียดของประเภทหลักทรัพย์
สัดส่วนการลงทุนในหลักทรัพย์แต่ละประเภท วงเงินที่จะลงทุนในแต่ละบริษัท
ตลอดจนวิธีการบริหารความเสี่ยงในการลงทุน

 (ข) การบริหารความเสี่ยงจากการลงทุน

บริษัทฯ มีคณะกรรมการบริหารความเสี่ยงที่คอยติดตามและดูแลความเสี่ยงจากการลงทุน (ดูรายละเอียดในหัวข้อหน้าที่ความรับผิดชอบของคณะกรรมการบริหารความเสี่ยง)

(ค) นโยบายการตั้งสำรองเผื่อการลดค่าของเงินลงทุน

 บริษัทฯมีนโยบายการตั้งสำรองเผื่อการลดค่าของเงินลงทุน ดังนี้

1) เงินลงทุนในหลักทรัพย์เพื่อค้าแสดงตามมูลค่ายุติธรรม
บริษัทฯบันทึกการเปลี่ยนแปลงมูลค่าของหลักทรัพย์เป็นรายการกำไรหรือขาดทุนในงบกำไรขาดทุน

2) เงินลงทุนในหลักทรัพย์เผื่อขายแสดงตามมูลค่ายุติธรรม บริษัทฯบันทึกการเปลี่ยนแปลง
มูลค่าหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่าย
หลักทรัพย์ดังกล่าวออกไป จึงบันทึกการเปลี่ยนแปลงมูลค่านั้นในงบกำไรขาดทุน

3) เงินลงทุนในตราสารหนี้ที่จะครบกำหนดชำระใน 1 ปี และที่จะถือจนครบกำหนดแสดง
มูลค่าตามวิธีราคาทุนตัดจำหน่าย

4) เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไป
ซึ่งแสดงในราคาทุนสุทธิจากค่าเผื่อการด้อยค่า (ถ้ามี)

5) เงินลงทุนในบริษัทย่อยในงบการเงินเฉพาะของบริษัทฯและเงินลงทุนในบริษัทร่วมแสดง
มูลค่าตามวิธีส่วนได้เสีย

มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อหลังสุด ณ
สิ้นวันทำการสุดท้ายของปีของตลาดหลักทรัพย์แห่งประเทศไทย
มูลค่ายุติธรรมของหลักทรัพย์รัฐบาลและที่รัฐบาลค้ำประกัน
พันธบัตรและตราสารหนี้อื่นถือพื้นฐานจากการคำนวณอัตราผลตอบแทน
หรือราคาจากชมรมผู้ค้าตราสารหนี้ไทยแล้วแต่กรณี
มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ

บริษัทฯจะบันทึกขาดทุนจากการด้อยค่าของเงินลงทุน (ถ้ามี) ไว้ในงบกำไรขาดทุน
ค่าเผื่อการด้อยค่าของเงินลงทุนทั่วไปจะตั้งขึ้นโดยพิจารณาจากประมาณการมูลค่าที่คาดว่าจะได้รับคืนซึ่งอ้างอิงมูลค่าสินทรัพย์สุทธิตามบัญชีและปัจจัยอื่นประกอบ

บริษัทใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

(ง) นโยบายเกี่ยวกับการลงทุนในบริษัทย่อยและบริษัทร่วม

บริษัทฯมีนโยบายที่จะลงทุนในบริษัทย่อยและบริษัทร่วมที่มีแนวโน้มการเติบโตที่ดี
เพื่อผลประโยชน์สูงสุดของผู้ถือหุ้นของบริษัทฯ ทั้งนี้
บริษัทฯจะมีการส่งตัวแทนเข้าร่วมเป็นกรรมการในบริษัทย่อย
เพื่อดูแลผลประโยชน์ให้กับบริษัทฯและผู้ถือหุ้นของบริษัทฯ